Estado socialista

Denomínase Estado socialista (ou república socialista) a aquel que se proclama pertencente ao socialismo, como sistema económico e social, incluíndo a propiedade estatal ou cooperativa dos medios de produción e do chan, aínda que existiron grandes diferenzas de concepto entre estados caracterizados por si mesmos como socialistas, os cales, por razóns xeopolíticas (ou no caso da Unión Soviética de loitas polo poder), terminaron por adoptar na súa gran maioría o sistema coñecido como socialismo nun só país, segundo as ideas e prácticas políticas defendidas por Stalin e outros seguidores. Adóitase falar de estados nominalmente socialistas en referencia ás chamadas democracias populares que teñen ao marxismo-leninismo ou algunha das súas interpretacións como ideoloxía oficial, e nunca de países capitalistas gobernados por partidos socialdemócratas, aínda que estes en moitos casos se autodenominen socialistas.

Foron así mesmo cualificados co nome de socialismo real ou socialismo realmente existente co fin de diferencialos das construcións teóricas e xustificar as diferenzas con estas e con partidos ou grupos que puidesen considerarse socialistas pero opostos a este tipo de réximes. Outras denominacións que tamén se empregaron para referirse a eles a tal fin, en especial en círculos trotskistas, comunistas e libertarios, son as de Estado obreiro con deformacións burocráticas e, en termos máis estritamente económicos, capitalismo de Estado. Tampouco é raro velos englobados dentro conceptos como o de stalinismo ou maoísmo.

Ás veces tamén se emprega o nome Estado comunista, usado pola prensa capitalista durante a guerra fría en referencia ao sistema de partido único e o goberno do Partido Comunista. Esta denominación é en realidade un oxímoro, posto que a teoría marxista expón ao socialismo como fase seguinte ao capitalismo e previa ao comunismo, en que o Estado deixaría de existir. Case todos estes estados destacaron o seu carácter socialista no seu nome oficial e catro do cinco que hoxe existen ségueno facendo. Así é que moitos destes estados conteñen os adxectivos popular, socialista e democrático na súa denominación. Existen tamén estados que conteñen estes termos no seu nome aínda que non adopten ese sistema, como a República Democrática Socialista de Sri Lanka ou a República Democrática Popular de Alxeria.

 Estados socialistas históricos 
miniatura|300px|Estados socialistas no século XX.
 Bandeira País Sistema  inicio      final 25px|border|centro Angola República Popular 1975 1992 25px|border|centro Albania República Popular 1945 1991 25px|border|centro Alemaña do Leste  República Democrática 1949 1990 25px|border|centro Bulgaria República Popular 1944 1989 25px|border|centro Camboxa República Popular 1975 1991 25px|border|centro Checoslovaquia República Socialista Federal 1948 1989 25px|border|centro Etiopía República Democrática Popular  1975 1991 25px|border|centro Hungría República Popular 1945 1989 25px|border|centro Iemen do Sur República Popular Democrática 1974 1990 25px|border|centro Iugoslavia República Socialista Federal 1945 1992 25px|border|centro Mongolia República Popular 1922 1990 25px|border|centro Mozambique República Popular 1975 1990 25px|border|centro Polonia República Popular 1947 1989 25px|border|centro Romanía República Popular (desde 1965 República Socialista) 1947 1989 25px|border|centro Somalia República Popular 1969 1990 25px|border|centro Unión Soviética Federación de Repúblicas Socialistas 1922 1991

Véxase tamén
Outros artigos
Socialismo
Comunismo
Estado social

Categoría:Formas de estado